钦定古今图书集成/明伦汇编/氏族典/第626卷 > 拓跋暹
## 钦定古今图书集成/明伦汇编/氏族典/第626卷 > 拓跋暹

按《魏书京兆王传》，“仲景弟暹，字叔照。庄帝初，除南兖
州刺史。在州猛暴，多所杀害。元颢入洛，暹据州不屈。
庄帝还宫，封汝阳王，迁秦州刺史。先时，秦州城人屡为反复，暹尽诛之，存者十一二。普泰元年，除凉州刺
史，贪暴无极。欲规府人及商胡富人财物，诈一台符，
诳诸豪等，云欲加赏。一时屠戮，所有资财生口，悉没”
自入。《孝静》时，位侍中、录尚书事。薨，赠太师、录尚书。子
冲袭，无子，国绝。